**Špecifikácia poskytovaných služieb**

1. Plnenie služieb v rámci zmluvy v súlade so zákonom č. 473/2005 Z.z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov (ďalej len „zákon o súkromnej bezpečnosti“), a to:
2. Strážnej služby na objektoch objednávateľa podľa Prílohy č. 2 a č. 3 zmluvy, v rozsahu ochrany majetku na verejne prístupnom mieste, ochrany majetku na inom než verejne prístupnom mieste a ochrany osôb.
3. Doprovod pri preprave finančnej hotovosti a cenín.
4. Výjazd pohotovostnej služby v prípade ohrozenia objektu alebo osôb na základe požiadavky pravidelnej strážnej služby, zodpovedných zamestnancov objednávateľa alebo signalizácie elektrického zabezpečovacieho systému (ďalej len „EZS“) a elektrickej požiarnej signalizácie (ďalej len „EPS“).
5. Strážna služba na mimoriadne vyžiadanie, výkon služby jednou oprávnenou osobou.
6. Miesto výkonu požadovaných služieb podľa bodu 1 a ich časové vymedzenie sú uvedené v Prílohe č. 2 zmluvy.
7. Poskytovateľ bude vykonávať nasledovné činnosti v rozsahu strážnej služby:
8. Pravidelné činnosti v oblasti ochrany objektov

* výkonávanie pravidelnej dennej a nočnej strážnej služby vrátane výkonu pochôdzok v objektoch uvedených v Prílohe č. 2 zmluvy. Poskytovateľ je povinný na vlastné náklady v objektoch Panónska cesta 2, Bratislava a Mamateyova 17, Bratislava, inštalovať do dvoch mesiacov odo dňa nadobudnutia účinnosti zmluvy pochôdzkový systém s možnosťou vytvorenia online účtu poverenému zamestnancovi objednávateľa za účelom kontoly výkonu pochôdzok. Pochôdzkový systém musí byť vybavený funkciou panik tlačidla pre urýchlené zavolanie zásahovej skupiny, napr. v prípade ohrozenia zdravia a života a detekciou pádu pre prípad náhleho zhoršenia zdravotného stavu zamestnanca poskytovateľa. Inštalované zariadenia zostávajú počas platnosti zmluvy majetkom poskytovateľa a ten je povinný zabezpečovať funkčnosť a servis týchto zariadení. Po ukončení zmluvy je povinný inštalované zariadenia demontovať. Pochôdzkový systém bude inštalovaný na vrátnici/recepcii, v kuchynkách, pri serverovni a v štyroch rohoch budov objednávateľa.
* vykonávanie nočných obchôdzok, 3x za nočnú zmenu v objektoch Panónska cesta 2, Bratislava a Mamateyova 17, Bratislava,
* výkon pravidelnej strážnej služby na verejne prístupnom mieste, a inom než verejne prístupnom mieste v objektoch a na pozemkoch objednávateľa,
* informačná činnosť, poskytovanie tlačív občanom,
* vedenie Knihy návštev a zabezpečenie vyrozumievania navštívených osôb, ktoré si návštevu vyzdvihnú a po skončení ju odvedú do vestibulu objektu,
* vyžadovanie preukázania sa služobným preukazom od zamestnancov objednávateľa,
* vedenie evidencie osôb prichádzajúcich alebo zostávajúcich na pracovisku mimo pracovnej doby a porovnávanie so zoznamom osôb, ktoré majú vstup povolený v inom ako pracovnom čase,
* vedenie evidencie zamestnancov v prípade, že je zamestnanec nútený sa vrátiť na pracovisko po pracovnej dobe, alebo v dňoch pracovného pokoja alebo voľna, napr. zabudol si vec, ktorú z vážnych dôvodov potrebuje (kľúče, lieky, osobné veci a pod.) zaznamenanie jeho pobytu v objekte,
* po skončení stránkových hodín zabezpečenie obmedzenia vstupu do objektu s výnimkou návštev so súhlasom príslušného zamestnanca objednávateľa,
* kontrola okolia objektov objednávateľa určených v Prílohe č. 2 zmluvy v nepravidelných intervaloch, ktoré určí objednávateľ s prihliadnutím na špecifikáciu stráženého objektu – nepravidelný časový interval minimálne tri krát v rámci rannej pracovnej zmeny,
* kontrola a obsadzovanie (vymedzenie) parkovacích miest na určených parkovacích plochách pri objektoch objednávateľa podľa Prílohy č. 2 zmluvy pre návštevy, ak o to požiadajú zamestnanci objednávateľa – navštívené osoby,
* monitorovanie kamerovým systémom na objektoch uvedených v Prílohe č. 2 zmluvy,
* zabránenie ohrozenia chráneného objektu,
* zabránenie neoprávnenému vynášania materiálu a vecí (vyžadovať písomný súhlas oprávnenej osoby) zo stráženého objektu, v prípade nejasností konzultovať s určeným zamestnancom objednávateľa,
* kontrola predmetov, materiálov a všetkých vecí vnášaných do objektov, pričom je zakázané vnášať zbrane (výnimkou sú služobné zbrane zamestnancov strážnej služby, príslušníkov policajného zboru a armády SR počas služby), výbušniny a horľaviny (výnimkou sú horľaviny potrebné pre špecifickú pracovnú činnosť napr. farby, laky, lepidlá a pod.), alkoholické nápoje, toxické látky a zvieratá),
* získavanie poznatkov vzťahujúcich sa k ochrane majetku objednávateľa (napr. porušenie vstupných dverí a okien, osvetlenia objektu, signalizačného zariadenia a pod.), každé ráno pred nástupom do práce o tomto informovať určenú osobu,
* vyžadovanie preukazu totožnosti osoby pristihnutej pri páchaní priestupku, alebo pri neoprávnenom vstupe alebo výstupe do a zo stráženého objektu,
* od dodávateľských organizácií vyžadovanie povolenia vstupu od oprávnenej osoby,
* evidovanie zástupcov, resp. zamestnancov dodávateľských organizácií v Knihe návštev a informovanie príslušného zamestnanca za účelom sprevádzania po budove;
* správa kľúčového systému objednávateľa a zodpovednosť za vydávanie a preberanie kľúčov od určených zamestnancov,
* zodpovednosť za vydávanie, preberanie a úschovu kľúčov upratovačkám príp. upratovacím službám, (spôsob vydávania bude dohodnutý zodpovednou osobou objektu objednávateľa a spresnený v každom chránenom objekte zvlášť),
* vedenie Knihy evidencie služieb:
* dátum služby,
* druh služby,
* časové vymedzenie trvania služby,
* meno, priezvisko a číslo identifikačného preukazu osoby poverenej výkonom SBS,
* druh a identifikačné číslo vecných bezpečnostných prostriedkov alebo iných technických prostriedkov používaných na zabezpečenie výkonu SBS,
* udalosti, majúce vplyv na priebeh služby,
* konzultačná činnosť v oblasti fyzickej bezpečnosti a ochrany osôb;
* sprostredkovanie vedenia evidencie ubytovaných hostí zapisovaním totožnosti ubytovaných hostí v prípade, že existuje možnosť ubytovania v objekte,
* monitorovanie objektov prostredníctvom signálu EZS, EPS a vedenie príslušnej dokumentácie o kontrolách zariadení EZS a EPS,
* vykonávanie obsluhy a denných kontrol EPS a zapisovanie zistených skutočností do prevádzkových kníh v zmysle § 14 a § 15 Vyhlášky MV SR č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly v znení neskorších predpisov, ako aj fyzické overovanie poplachových informácií na mieste poplachu a v prípade potreby vyhlásenie požiarneho poplachu,
* zabezpečovanie úloh vyplývajúcich z predpisov o ochrane pred požiarmi v mimopracovnom čase na objektoch objednávateľa s 24 hodinovým strážením v zmysle § 11 vyhlášky MV SR č. 121/2002 Z. z. o požiarnej prevencii v znení neskorších predpisov,
* v lehote do 30 pracovných dní odo dňa nadobudnutia účinnosti zmluvy vypracovanie a predloženie objednávateľovi na odsúhlasenie plánov ochrany objektov a osôb objednávateľa, dodržiavanie plánov ochrany a priebežné predkladanie návrhov na skvalitnenie plánov ochrany a návrhov režimových opatrení v záujme skvalitňovania výkonu SBS v jednotlivých objektoch objednávateľa počas platnosti zmluvy.

1. Pravidelné činnosti v oblasti ochrany osôb:

* zadržanie osoby pristihnutej pri trestnom čine alebo bezprostredne po ňom v zmysle § 85 ods. 2 zákona č. 301/2005 Z. z. Trestného poriadku v platnom znení,
* poskytnutie prvej pomoci a privolanie záchrannej lekárskej služby v prípade zranenia osôb,
* v prípade mimoriadnej udalosti zistenie totožnosti zúčastnených osôb a zabezpečenie postupu v zmysle § 51 zákona o súkromnej bezpečnosti,
* vyrozumenie určeného zodpovedného zamestnanca objednávateľa za príslušný objekt,
* zabezpečenie svedkov,
* vyrozumenie miestne príslušného oddelenia PZ SR,
* obsluha ohlasovne požiarov,
* organizácia evakuácie osôb a majetku v súlade s platným požiarnym evakuačným plánom na objekte objednávateľa,
* účasť a spolupráca pri vykonávaní cvičných požiarnych poplachov realizovaných objednávateľom v zmysle § 5 písm. e) zákona č. 314/2001 Z. z. o ochrane pred požiarmi v znení neskorších predpisov.

1. Pravidelné činnosti v oblasti recepčných služieb:

* informačná činnosť, poskytovanie tlačív občanom a klientom, nadštandardná schopnosť komunikácie a reprezentatívne vystupovanie,
* vítanie, ohlasovanie, evidencia a usmerňovanie návštev,
* spojovacia činnosť – prepájanie hovorov podľa inštrukcií objednávateľa,
* kontrola vstupov a kontrola kamerového systému,
* administratíva recepcie – telefonáty, parkovanie, atď.,
* vedenie príslušnej dokumentácie,
* činnosti spojené s výpočtovou technikou – užívateľské znalosti MS Word a MS Excel, prípade aj MS Outlook,
* ďalšie činnosti v závislosti od potrieb objednávateľa.

d) Činnosti vykonávané na základe vyžiadania objednávateľa:

* doprovod pri preprave finančnej hotovosti a cenín (ďalej len „doprovod“) do 10 km s použitím poisteného motorového vozidla poskytovateľa,
* výjazd pohotovostnej služby v prípade narušenia objektu alebo ohrozenia osôb na základe výzvy riadnej strážnej služby, určených zodpovedných zamestnancov objednávateľa za jednotlivé objekty,
* strážna služba na mimoriadne vyžiadanie, výkon služby jednou oprávnenou osobou, požadovaný dátum výkonu, trvanie a podrobnosti požadovanej služby budú vopred dohodnuté s poskytovateľom a uvedené v objednávke.

1. Osoby poverené výkonom fyzickej ochrany podľa tohto zákona sú oprávnené:
2. presvedčiť sa zrakom, hmatom alebo technickými prostriedkami, či ten, kto vstupuje do chráneného objektu alebo na chránené miesto alebo z neho vystupuje, nemá pri sebe alebo na sebe predmety pochádzajúce z protiprávnej činnosti súvisiacej s chráneným objektom, chráneným miestom alebo chránenou osobou alebo nemá pri sebe alebo na sebe predmety, ktorými by mohol spáchať protiprávnu činnosť, a tieto mu odobrať,
3. zakázať vstup do chráneného objektu alebo na chránené miesto nepovolaným osobám,
4. zakázať vstup do chráneného objektu alebo na chránené miesto osobám, ktoré majú pri sebe zbraň, ak je do chráneného objektu alebo na chránené miesto vstup so zbraňou zakázaný,
5. viesť evidenciu o vstupe alebo výstupe osôb a dopravných prostriedkov do chráneného objektu alebo z chráneného objektu alebo na chránené miesto alebo z chráneného miesta; na tento účel je oprávnený vyžadovať preukázanie totožnosti alebo preukázanie príslušnosti k ozbrojenému zboru alebo ozbrojenému bezpečnostnému zboru,
6. zaznamenávať technickými prostriedkami vstup alebo výstup osôb a dopravných prostriedkov do chráneného objektu alebo na chránené miesto alebo z chráneného objektu alebo z chráneného miesta,
7. vyžadovať preukázanie totožnosti u osoby, ktorá je pristihnutá pri páchaní priestupku alebo trestného činu, ktorý súvisí s výkonom fyzickej ochrany, alebo bezprostredne po spáchaní takéhoto priestupku alebo trestného činu,
8. v súvislosti s výkonom fyzickej ochrany vyžadovať preukázanie totožnosti osoby, ktorá bola pristihnutá pri neoprávnenom vstupe do chráneného objektu alebo na chránené miesto, alebo osoby, ktorá bola pristihnutá pri neoprávnenom výstupe z chráneného objektu alebo z chráneného miesta,
9. presvedčiť sa, či ten, kto vstupuje do chráneného objektu alebo na chránené miesto s dopravným prostriedkom alebo z neho vystupuje s dopravným prostriedkom, nemá v dopravnom prostriedku alebo na dopravnom prostriedku predmety alebo zvieratá pochádzajúce z protiprávnej činnosti súvisiacej s chránenou osobou alebo s chráneným objektom, alebo s chráneným miestom, alebo predmety, ktorými by mohol spáchať protiprávnu činnosť, a tieto mu odobrať,
10. na čas nevyhnutný, do príchodu príslušníkov PZ SR, Vojenskej polície alebo obecnej polície, predviesť na strážne stanovisko osobu, ktorá v súvislosti s výkonom fyzickej ochrany odmieta alebo nemôže hodnoverne preukázať svoju totožnosť a bola pristihnutá pri páchaní priestupku alebo bezprostredne po spáchaní priestupku, alebo ktorá bola pristihnutá pri neoprávnenom vstupe do chráneného objektu alebo na chránené miesto alebo pri neoprávnenom výstupe z chráneného objektu alebo z chráneného miesta,
11. za podmienok podľa osobitného predpisu sa presvedčiť, či osoba, ktorá vstupuje do chráneného objektu alebo na chránené miesto alebo z neho vystupuje nie je pod vplyvom alkoholu, omamných látok alebo psychotropných látok.
12. Spôsob a rozsah poskytovania služby objektovej ochrany

Poskytovateľ zabezpečuje výkon služby komplexnej objektovej ochrany osobami v rovnošate odsúhlasenej a schválenej objednávateľom. Rovnošata rešpektuje vážnosť a postavenie objednávateľa a nesmie byť zameniteľná s rovnošatou príslušníka ozbrojených síl Slovenskej republiky, ozbrojených bezpečnostných zborov, ozbrojených zborov a iných osôb vykonávajúcich úlohy verejnej správy. Na rovnošate je na vhodnom a viditeľnom mieste umiestnené označenie obsahujúce názov poskytovateľa a meno a priezvisko zamestnanca poskytovateľa.

|  |
| --- |
|  |
|  |

1. Spracovanie, vedenie a aktualizácia dokumentácie a záznamov o plánovaných a zrealizovaných úkonoch ako aj prístup k nim

* spracovanie, vedenie a aktualizácia dokumentácie a písomných informácií k činnostiam vyplývajúcim z plnenia predmetu zmluvy v aktuálnom čase a v súlade s príslušnými platnými právnymi predpismi.
* zabezpečiť objednávateľovi prístup k týmto údajom aj v digitálnej podobe;
* priebežná aktualizácia a dopĺňanie dokumentácie v kalendárovom vyhotovení tak, aby bola zabezpečená úplná a aktuálna informovanosť objednávateľa v danom mesiaci o plánovaných a už zrealizovaných výkonoch;
* zabezpečenie bezpečnosti informácií a osobných údajov objednávateľa a jeho zamestnancov, s ktorými sa poskytovateľ oboznámi pri plnení predmetu zmluvy a dodržiavanie ustanovení Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. Poskytovateľ pred začatím poskytovania služieb podľa tejto zmluvy je povinný zrealizovať súčinnosť s kontaktnou osobou objednávateľa za účelom zosúladenia dokumentácie a postupov pri plnení zmluvy.